อัพเดทเลือกตั้งสหรัฐ : “ไบเดน” คว้าชัยเพิ่ม 3 รัฐ คะแนนทิ้งห่าง “ทรัมป์” 205-112
อัพเดทเลือกตั้งสหรัฐ : "ไบเดน" คว้าชัยเพิ่ม 3 รัฐ คะแนนทิ้งห่าง "ทรัมป์" 205-112
อัพเดทเลือกตั้งสหรัฐ : "ไบเดน" คว้าชัยเพิ่ม 3 รัฐ คะแนนทิ้งห่าง "ทรัมป์" 205-112
4 พ.ย. 2563

อัปเดตผลการนับคะแนนเลือกตั้งประธานาธิบดีสหรัฐฯ ล่าสุด ณ เวลา 11.03 น. ตามเวลาประเทศไทย พบว่า คะแนนคณะผู้เลือกตั้ง (Electoral Vote) ฝั่งนายโจไบเดน คู่ท้าชิงจากพรรคเดโมแครต มีคะแนนเพิ่มเป็น 205 จากการคว้าชัยชนะเพิ่มในรัฐวอชิงตัน แคลิฟอร์เนีย ออริกอน ทำคะแนนนายโดนัล ทรัมป์ ผู้สมัครชิงตำแหน่งจากพรรครีพับลิกัน ที่ล่าสุดมีคะแนนอยู่ที่ 112 จากการคว้าชัยชนะเพิ่มในรัฐไอดาโฮ ทั้งนี้ผู้ชนะจะต้องได้รับคะแนนเสียงเกินกว่ากึ่งหนึ่งหรือ 270 คะแนน จากทั้งหมด 538 คะแนน
สำหรับการเลือกตั้งในครั้งนี้ นอกจากชาวสหรัฐที่มีอายุ 18 ปีขึ้นไปจะออกไปใช้สิทธิเลือกตั้งประธานาธิบดีแล้ว พวกเขายังจะทำการเลือกตั้งสมาชิกสภาผู้แทนราษฎรทั้งสภาจำนวน 435 คน และเลือกตั้งสมาชิกวุฒิสภาจำนวน 1 ใน 3 ของทั้งหมด หรือจำนวน 33 คน จากทั้งหมด 100 คน โดยการเลือกตั้งประธานาธิบดีจะมีขึ้นทุก 4 ปี และการเลือกตั้งสมาชิกสภาผู้แทนราษฎรและวุฒิสภาจะมีขึ้นทุก 2 ปี
